Настаўнік ставіць задачу правесці “дыялог з аўтарам” праз тэкст, праверыць і ўдакладніць свае першапачатковыя здагадкі. На ўроку трэба паказаць дзецям, што чытанне — гэта зносіны, дыялог чытача і аўтара, але гэтыя зносіны не непасрэдныя, а праз тэкст, створаныя аўтарам. Яны цяжкія, таму што ў тэксце адсутнічаюць інтанацыя і лагічны націск, якія палягчаюць разуменне вуснага маўлення. Але ў тэксце ёсць знакі прыпынку, і неабходна паказаць дзецям іх сэнсавую ролю. Таксама варта патлумачыць, што сама паслядоўнасць выказванняў у тэксце можа набываць сэнсы, што слова ў акружэнні іншых слоў значыць значна больш, чым асобна ўзятае.